**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. október 30.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. november 5-ei testületi ülésére.

**Tárgy: A szociális tűzifa helyi szabályairól szóló rendelet megalkotása.**

**Előterjesztő: Matolcsy Gyöngyi - polgármester**

**Előkészítette:** **Matolcsy Gyöngyi - polgármester**

**Tisztelt Képviselő-testület!**

A belügyminiszter - Magyarország 2015. évi központi költségvetéséről szóló 2014. évi C. törvény IX. Helyi önkormányzatok támogatásai fejezet keretében - pályázatot hirdetett a települési önkormányzatok szociális célú tüzelőanyag vásárlásához kapcsolódó kiegészítő támogatására, melyre az 5000 fő lakosságszám alatti önkormányzatok adhatták be igényüket.

Igényünk alapján, fenti jogcímen 284 480,- Ft támogatásban részesültünk, amellyel a Belügyminisztérium Balatonakarattya Község Önkormányzatának, a településen szociálisan rászorulók részére biztosítandó téli fűtéshez szükséges tűzifa megvásárlásához segítséget nyújt.

Az önkormányzat a rendelkezésre álló keret erejéig a rászoruló személyeket legalább 1 m3, de legfeljebb 5 m3 tűzifa juttatásban részesíti a meghatározott feltételek fennállása esetén.

A tűzifa szállításával kapcsolatos költségek az önkormányzatot terhelik. A támogatásban részesülőtől ellenszolgáltatást az önkormányzat nem kérhet.

A támogatás teljes összegét 2016.február 15-ig lehet felhasználni. 2016. április 15-ig kell a támogatás felhasználásáról elszámolni.

Az önkormányzat rendeletben szabályozza a szociális rászorultság szabályait, az igénylés részletes feltételeit. A jogosultságról határozattal dönt.

Kérem a képviselő-testületet, az előterjesztést, illetve a rendelet-tervezetet megvitatni és elfogadni szíveskedjék.

Matolcsy Gyöngyi

polgármester